Viborger Samler, 1780-01-17
Formedelst Ælde og Brøstfældighed blev Raadhuuset her nedbrudt og af nye fra Grunden, efter en fra Bygmester Sr. Norup given Tegning, igien opført af Entrepeneurerne Sr. Niels Bay her af Byen, Sr. Bardevich og Westergaard, af Aarhuus, hvoraf den sidste egentlig er den, der var betroet Bygningens Opførelse, og hvorved han viiste, ligesaa stor Jndsigt og Duelighed, som Redelighed. Da nu Bygningen ved afvigte Aars Slutning var aldeles færdig og afleveret, besluttede Stedets Magistrat at lade samme solenniter indvie den 4 Januarii. Til den Ende havde de inviteret Stiftets høie Øvrighed, hans Excellence Hr. Geheimeraad de Rosenern, der, formedelst en paakommende Svaghed, blev forhindret fra at beære denne Jndvielse, som han dog havde vist foresadt sig; hvorimod S. T. Hr. General Major von Numsen, som Cheff for det her garnisonerende Jydske Rytter=Regiment, tilligemed alle de øvrige Hr. Officeerer, Geistligheden, alle Kongelige Betientere og Rangs=Personer, og det talrige Borgerskab, efter Jndbydelse mødte paa Raadhuusets store Sahl Klokken 11, efterat der med Byens Klokker var ringet fra Klokken 10 af. S. T. Hr. General Major von Numsen, der herudi, som i alt andet, viiste sig som en oprigtig Borger=Patron og Ven, lod, imedens Klokkerne ringede, forsamle af Garnisonen, foruden den sædvanlige Hovedvagt, som dog, under en Officeers Jnspection, var bleven forstærket, en Commando til Hest af en Vagtmester, to Underofficeerer og 16 Mand, hvorved befandtes 6 Trompetere og Regimentets Pauqver, alle i nye Mundur og den pynteligste Paaklædning. Denne Commando holdt i Parade for Raadhuuset, Trompeterne og Paukerne foran og Bedækningen i eet Gelied bag ved disse. Her tillige paraderede en dobbelt Post af Ryttere for Raadhuusets Indgang, og 2 Underofficeerer ved Raadstuedsren; Hovedvagten, som til Uordens Forekommelse havde udstillet Poster, ziirede ligeledes denne Høitidelighed ved dets udmerkede Anseelse, staaende i Gevæhr for den til samme i Raadhuusets nordre Ende indrettede Corps de Garde. Kl. 11. Da Da Selskabet var forsamlet, aabnedes Ceremonien med før ommeldte Paukers og Trompeters Feldtmusiqve. Dernæst blev af Cantor Bang og Stadens Musicant med Folk opført en Jnstrumental- og Vocal=Musiqve i et ved Sahlen indrettet Værelse, og Syngestemmerne, ved benævnte Sr. Bang og nogle af Skolens Diciple, executeret, bestaaende i følgende af Chor=Degnen Hr. Berg forfattede. Arie: Retfærdighed, du Staters Styrke, Og Kongers Roes, og Borgers Vel, Som hver Regent og Folk bør dyrke, Der stolt skal see sig stige op til Held. : Dig, skiønne Dyd! ja dig til Ære, Jndvies denne Helligdom, Du stedse dens Bestyrer værre! Da Borgers Vel ei styrtes om. da Capo. Byens ærværdige, elskede, høitagtede og nu 74 Aar gamle Sognepræst, Hr. Provst Wedege, besteeg derpaa en til denne Jndvielse indrettet og prydet Forhøining, hvorfra samme holdte en saa ziirlig som vel sammensat Tale, der røbede hans bekiendte udvidede Lærdom og Læsning, saavel i det historiske som moralske Fag. Udtog af denne Tale skal følge i næste Blad. Efter Talen blev opført følgende Arie. Gud! lad Øvrighed regiere Viis, retfærdig, dig til Ære, Giv hver Borger Held og Lykke: Og giv at denne Rettens Boelig Til sildigst Slægt maa skiøn og rolig Staae til Stadens Ziir og Smykke! da Capo. Og under denne Musiqve blev af den værdige Taler, efter skeedte Jntimation, som den første af de Fattiges Jnspecteurer, indsamlet en Collect de Fattige til Bedste, hvortil enhver Tilstædeværende var særdeles villig, saa at Jndsamlingen blev anseelig. TilTil Slutning blev af Hr. Borgemester Carøe, under Paukers og Trompeters Skral, samt Canoners Løsning, trende gange udraabt, et Længe leve Kong Christian den Syvende, af Raadhuusets midterste Vindue, som blev igientaget af mange paa Torvet forsamlede troe Undersaatters Bryst og Hierte. Denne glade Dag besluttedes ved en paa Raadhuset for en talrig Forsamling af saavel militaire som civile Musici opført harmonisk Concert.